Tulemused ületasid mu ootused. Paarkümnest kanamunast oli vaid kaks viljastamata, kaheksast kalkunimunast samuti kaks. Pardimunades küll natuke pettusin: 12-st vaid viies oli arengut märgata. Läbivalgustamine ebaõnnestus sinaka/roheka/hallika  koorega munadega, neist lihtsalt ei näe läbi. Jätsin nad kõik inkubaatorisse, neid 8 muna lisaks pöörata ei ole ka väga suur vaev. Õhuruum muna tömbis otsas oli küll näha. Selle põhjal ei saa päris järeldusi teha. Teiste viljastatud munade puhul oli lisaks selgesti eristatavale õhuruumile näha ka tumedam täpike, millest lähtub veresoonte võrgustik. Mäletan selgelt, kui eelmise aasta veebruaris esimest korda mune valgustasin, see oli kirjeldamatu elamus. Nädal hiljem on juba tibu liigutamist näha. Eriti kurb  on, kui tibu, keda oled juba muna sees liigutamas näinud, lõpuks mingil põhjusel ei koordu. Õnneks läheb enamusega hästi.